นอกจากการนำเทคโนโลยี MRI มาช่วยระบุตำแหน่งในการตัดชิ้นเนื้อต่อมลูกหมากแล้ว ยังมีการพัฒนาลักษณะการแสดงภาพจากเดิมที่แสดงเป็นภาพ 2 มิติ มาสู่รูปแบบใด
นอกจากการนำเทคโนโลยี MRI มาช่วยระบุตำแหน่งในการตัดชิ้นเนื้อต่อมลูกหมากแล้ว ยังมีการพัฒนาลักษณะการแสดงภาพจากเดิมที่แสดงเป็นภาพ 2 มิติ มาสู่รูปแบบ Mobile แสดงภาพเป็น 3 มิติ มี Wifi รับ-ส่งสัญญาณ ทำให้สามารถเคลื่อนไหวเครื่องมือได้อย่างอิสระไม่ผูกติดอยู่กับที่ แพทย์สามารถเห็นภาพกายวิภาคในมุมต่างๆ ได้จากการขยับมือ ทำให้สะดวกในการตัดชิ้นเนื้อมากยิ่งขึ้น แต่มีข้อจำกัด คือ ไม่สามารถใช้วิธีนี้กับผู้ป่วยที่มีโลหะต่างๆ ภายในร่างกาย เช่น ข้อเทียมต่างๆ โลหะดามกระดูก หรือใส่เครื่องกระตุ้นการทำงานของหัวใจ เนื่องจากไม่ปลอดภัยในการเข้าเครื่อง MRI

หน่วยศัลยศาสตร์ระบบทางเดินปัสสาวะ ฝ่ายศัลยศาสตร์ โรงพยาบาลจุฬาลงกรณ์ มุ่งมั่นพัฒนาเทคโนโลยีต่างๆ เพื่อใช้ในการวินิจฉัยและรักษาผู้ป่วยมะเร็งต่อมลูกหมาก โดยในอนาคตจะมีการรักษาด้วยวิธีภูมิคุ้มกันบำบัดจากการตรวจยีนของผู้ป่วย เพื่อนำมาวินิจฉัยความรุนแรงของโรค ทำให้สามารถทำการรักษาได้อย่างตรงจุด และหากตรวจพบว่าผู้ป่วยมีโรคอื่นร่วมอยู่ด้วย แพทย์สามารถประเมินได้ว่าผู้ป่วยควรหรือไม่ควรรักษามะเร็งต่อมลูกหมาก ในกรณีที่ผู้ป่วยมีโรคแทรกซ้อนอื่นๆ จะส่งผลให้ผู้ป่วยมีอาการหนักและมีแนวโน้มเสียชีวิตก่อนที่มะเร็งต่อมลูกหมากจะลุกลาม ทำให้แพทย์และญาติผู้ป่วยสามารถที่จะประเมินและตัดสินใจร่วมกันในการเลือกแนวทางรักษาได้ง่ายขึ้น ข้อดีอีกข้อสำหรับการรักษาด้วยภูมิคุ้มกันบำบัดคือ การตรวจยีนทำให้แพทย์เลือกการรักษาที่ดีที่สุดได้ว่าจะรักษาผู้ป่วยด้วยวิธีเคมีบำบัด ยาต้านฮอร์โมนเพศชาย หรือภูมิคุ้มกันบำบัด นอกจากนี้ ในอนาคตคาดว่าจะพัฒนาไปถึงการวินิจฉัยมะเร็งต่อมลูกหมากได้โดยไม่ต้องใช้วิธีตัดชิ้นเนื้อ ซึ่งต้องใช้เวลาในการวิจัยและพัฒนาต่อไปเพื่อการวินิจฉัยและการรักษาที่เพิ่มความแม่นยำและมีประสิทธิภาพสูงสุด
ศัลยศาสตร์ (ศัลยศาสตร์) - Surgery